Stéphanie Weydert
D'Stéphanie Weydert, gebuer den 30. Abrëll 1984 an der Stad Lëtzebuerg, ass eng lëtzebuergesch Politikerin (CSV).

D'Stéphanie Weydert huet Droit studéiert an dëse Studium mat jee engem Master op der Universitéit Aix-Marseille III, der Universitéit Paris II Panthéon-Assas an dem King's College London ofgeschloss. Si ass zanter 2011 um Lëtzebuerger Barreau ageschriwwem a vu Beruff Wirtschaftsaffekotin.

Si gouf bei de Gemengewalen am Oktober 2017 an de Gemengerot vun der nei fusionéierter Gemeng Rouspert-Mompech gewielt, wou si Éischt Schäffin gouf. Nom Récktrëtt vum Romain Osweiler gouf si am September 2022 als nei Buergermeeschtesch vereedegt. No de Gemengewale vum 11. Juni 2023 gouf si an där Fonktioun confirméiert.

Si ass ausserdeem, zanter Mäerz 2022, zesumme mam Christophe Hansen, Generalsekretärin vun der CSV.

Um Spaweck 

Lëtzebuergesch Buergermeeschteren
Lëtzebuergesch Affekoten
Gebuer 1984
Buergermeeschtere vu Rouspert-Mompech